Gakta
Gakta (lot. mons pubis) – iškilumas pilvo apačioje virš lytinių organų, ties gaktine sąvarža. Gaktos poodinis riebalų sluoksnis yra storesnis nei kitur (taip apsaugo gaktikaulį), sulaukus lytinės brandos (dažniausiai iki 16 metų mergaitėms ir 18 metų berniukams) apauga plaukais. Dėl didesnio iškilumo moters gakta kartais vadinama Veneros kalva (mons veneris). Po menopauzės gaktos iškilumas kiek sumažėja. Tai nulemia sumažėjęs estrogeno lygis. Gakta – viena iš erogeninių zonų ir intymių vietų.